Izvor: N1

Na poziv Milana Bandića u Zagreb u petak je u službeni posjet stigao Dragan Marković Palma, kontroverzni bivši gradonačelnik Jagodine, koji je sada predsjednik skupštine tog grada.

Palma je novinarima hvalio Milana Bandića rekavši da je on prototip europskog gradonačelnika od kojeg mnogi uče.

Rekao je da je predložio gradonačelniku Bandiću da se u Jagodinu iduće godine pošalje pet studenata koji bi tamo studirali besplatno

"Želimo napraviti odnose kao u staroj Jugoslaviji, da ti mladi vide da je budućnsot suradnja, da više nitko ne treba poginuti za svoju državu, treba živjeti za državu. Zalažemo se i za kulturnu suradnju, ekonomsku razmjenu... Bandić i ja nismo političari nego državnici. Političari svađaju naorod, mi želimo stvarati uvjete da se surađuje. 40 tisuća ljudi je otišlo iz Hrvatske, iz Srbije nešto manje, kako da zaustavimo te mlade, kako da tu ostanu", rekao je Plama.

Istaknuo je da poštuje hrvatski narod i sve običaje. "Ima mnogo mješovitih brakova i nitko nema pravo slati militantne poruke i vraćati se na nešto što je teško i za jedne i za druge. Idemo stazom naprijed i svi koji idu tom stazom imat će koristi... Hoću da se družim s takvim ljudima, pozvao sam delegaciju iz RH, prva delegacija 300 ljudi, iduća tisuću. Da se druže ljudi sa sela. Obični ljudi, Srbi vole Hrvate i Hrvati vole Srbe. Moja poruka je idemo naprijed, budućnost je važna za našu djecu", rekao je Palma.

Zagrebački gradonačelnik Bandić rekao je da će idući put kada bude išao u Beograd svratiti i u Šumadiju.

"Kad se rade paralele to je kao naša Slavonija, to su krasni ljudi i zato mi je drago što iz Šumadije dolazi naš Palma. Mi moramo rušiti barijere. Presudan odnos na ovim prostorima je odnos hrvatskog i srpskog naroda, bez obzra na naše tektonske poremećaje. Moramo delati, moramo raditi", rekao je Bandić.

Bandić nije htio komentirati politički put svoga gosta koji je bio suradnik Željka Ražnatovića Arkana i s kojim je 1993. osnivao Stranku srpskog jedinstva. Palma je pak istaknuo da nije imao veze s ratom u Hrvatskoj, da nije bio vojnik i da nije bio u Tigrovima.

"Ja sam u politiku ušao 1995. Idemo u budućnost, kako da bolje žive građani", rekao je Palma dodavši da neće govoriti o prošlosti, uz poruku "poštujte i čuvajte" gradonačelnika Bandića.

Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.